|  |  |  |  |  |
| --- | --- | --- | --- | --- |
|  | | |  | Θεσ/νίκη: 17/03/2023 |
|  | | |  | Αρ. Πρωτ.: Φ.33/356 |
|  | | |  |  |
| DIVIDER1 | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ& ΘΡΗΣΚΕΥΜΑΤΩΝ** ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ Κ. ΜΑΚ.ΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ **33ο** 14/θέσιο ΔΗΜΟΤΙΚΟ ΣΧΟΛΕΙΟ ΘΕΣΣΑΛΟΝΙΚΗΣ | | |  |  |
|  | | |  |  |
| Ταχ. Δ/νσηΤαχ. Κώδικας Πληροφορίες  Τηλέφωνο  Fax  Ηλ. Ταχ/μείο | :  :  :  :  :  : | Στ. Καζαντζίδη 62-64  55536  Θωμάς Μενεξές  2310 472702  2310 472702  [mail@33dim-thess.thess.gr](mailto:mail@33dim-thess.thess.gr) | **ΠΡΟΣ:** | τη Δ/νση Π.Ε.  Ανατολικής Θεσ/νίκης |
|  | | |  |  |
| **Θέμα: «Πρόσκληση εκδήλωσης ενδιαφέροντος ταξιδιωτικών γραφείων για την επίσκεψη μαθητών/τριών των Ε΄ και ΣΤ΄ τάξεων και συνοδών τους στο Ναύπλιο στο Μουσείο Ιδρύματος Βασίλη Παπαντωνίου (πρώην Πελοποννησιακό Λαογραφικό Μουσείο) ».**  O Διευθυντής του **33ου Δημοτικού Σχολείου Θεσσαλονίκης** ζητά εκδήλωση ενδιαφέροντος από τα τουριστικά γραφεία για τη διοργάνωση της τετραήμερης εκδρομής των Ε΄ και ΣΤ΄ τάξεων του Σχολείου μας στο Ναύπλιο.  Η εκδρομή θα πραγματοποιηθεί το διάστημα από **22-04-2023 (Σάββατο) έως και 25-04-2023 (Τρίτη),** (τρεις διανυκτερεύσεις) με αναμενόμενη συμμετοχή **100 περίπου μαθητών/τριών**, **100 γονέων/κηδεμόνων, 7 συνοδών εκπαιδευτικών και ενός αρχηγού εκπαιδευτικού**.  Η μετάβαση από τη Θεσσαλονίκη προς το Ναύπλιο και η επιστροφή από Ναύπλιο προς Θεσσαλονίκη θα γίνει με τέσσερα (4) λεωφορεία.   * Η επίσκεψη θα πραγματοποιηθεί σύμφωνα με ένα ενδεικτικό πρόγραμμα που μεταξύ άλλων περιλαμβάνει: το κάστρο του Παλαμηδίου στο Ναύπλιο, τον αρχαιολογικό χώρο των Μυκηνών, το αρχαίο θέατρο και το αρχαιολογικό μουσείο της Επιδαύρου, το Μπούρτζι στο Ναύπλιο, συμμετοχή στο πρόγραμμα του Ιδρύματος Βασίλη Παπαντωνίου «Το Ναύπλιο στον 19ο αιώνα», που περιλαμβάνει περίπατο στην Παλιά Πόλη του Ναυπλίου.   **Η προσφορά θα πρέπει να περιέχει απαραιτήτως και να εξασφαλίζει τα παρακάτω:**   * Υπεύθυνη δήλωση ότι το ταξιδιωτικό πρακτορείο διαθέτει το **ειδικό σήμα** λειτουργίας, το οποίο πρέπει να βρίσκεται σε ισχύ (κατάθεση με την προσφορά). * Υποχρεωτική Ασφάλιση (αστικής – επαγγελματικής) ευθύνης διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες στην εκδρομή του συγκεκριμένου σχολείου. * Διασφάλιση ότι τα λεωφορεία με τα οποία θα πραγματοποιηθεί η εκδρομή πληρούν τις απαιτούμενες από το νόμο προδιαγραφές για τη μεταφορά μαθητών, είναι άριστης κατάστασης και θα είναι διαθέσιμα για τις μετακινήσεις των μαθητών/τριών, σύμφωνα με το επισυναπτόμενο πρόγραμμα. * Αναλυτικά το πρόγραμμα των μετακινήσεων και ξεναγήσεων για κάθε ημέρα. * Όνομα και κατηγορία καταλύματος **με πρωινό**, αριθμό δωματίων και κλινών, με τις παρεχόμενες υπηρεσίες.   Κατηγορία καταλύματος-περιοχή: Ξενοδοχείο **στο Ναύπλιο**, **4 αστέρων** . Η δε τοποθεσία του θα πρέπει να είναι :  α) ασφαλής από άποψη οδικής κυκλοφορίας (με επαρκείς σημάνσεις, σηματοδότες, διαβάσεις κλπ).  β) ασφαλής ως προς την εγγύτητα της με περιοχές πιθανού κινδύνου εγκληματικότητας, παραβατικότητας και τα λοιπά συναφή,  γ) ασφαλής ως προς την σωματική ασφάλεια και ακεραιότητα των μαθητριών και μαθητών (π.χ. εγγύτητα με φρεάτια, εγκαταλειμμένες οικοδομές κλπ).   * Υπηρεσίες καταλύματος:   α) Δίκλινα και κάποια τρίκλινα δωμάτια για τους μαθητές και τους γονείς τους και μονόκλινα δωμάτια για τους συνοδούς εκπαιδευτικούς.  β) Πρωινό.  **Λοιπές Υπηρεσίες:**   * Ξεναγοί κατά την επίσκεψή μας στις Μυκήνες και στην Επίδαυρο. * Υποχρεωτικά ένας συνοδός του Τουριστικού Γραφείου σε κάθε λεωφορείο. * Θα δοθεί ατομική απόδειξη σε κάθε έναν συμμετέχοντα. Επίσης, θα δοθεί συγκεντρωτική απόδειξη στην οποία θα αναφέρεται το κόστος μεταφοράς. * Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το Σχολείο θα πρέπει να είναι το 5λάσιο του συμφωνηθέντος ποσού). * Σε περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας (εκλογές κ.λπ.), δεν θα έχει καμία επιβάρυνση το Σχολείο και όλα τα χρήματα θα επιστραφούν στους δικαιούχους ή θα εξεταστεί η περίπτωση να πραγματοποιηθεί η εκδρομή σε άλλες ημερομηνίες. * Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του. * Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.   **Σύνταξη και υποβολή προσφορών:**  Οι προσφορές υποβάλλονται στο Σχολείο, σε κλειστό φάκελο και δεν πρέπει να έχουν ξύσματα, σβησίματα, προσθήκες ή διορθώσεις.  Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα.  Η προσφορά θα απορρίπτεται εάν σ’ αυτήν υπάρχουν ασάφειες κατά την κρίση του οργάνου αξιολόγησης των προσφορών.  Όσοι ενδιαφέρονται να λάβουν μέρος μπορούν να υποβάλλουν τις προσφορές τους προσωπικά ή με εκπρόσωπό τους στο Σχολείο μας.  **Ο διαγωνισμός δεν είναι μόνο μειοδοτικός.** Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη) καθώς και η εμπειρία των τουριστικών γραφείων σε πολυήμερες σχολικές εκδρομές .  Τέλος, η ασφαλής μεταφορά καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης που θα οριστεί με πράξη του Διευθυντή του Σχολείου.  Οι προσφορές θα πρέπει να κατατεθούν σε κλειστούς φακέλους μέχρι την **Τετάρτη 22 Μαρτίου 2023** και ώρα **12:00΄ π.μ.** στο γραφείο του Δ/ντή του **33ου Δημοτικού Σχολείου Θεσσαλονίκης.**  **Οι εκπρόθεσμες προσφορές δεν θα ληφθούν υπόψη.** | | | | |

Ο Διευθυντής

Μενεξές Θωμάς